डेराबस्सी में आयकर छापे की खबर सुनकर हड़कंप टीम ने की कई जगह रेड
सिटी रिपोर्टर | डेराबस्सी/लालडू
डेराबस्सीलालडू में बुधवार दोपहर बाद थोक करियाना की दो दुकानों पर आयकर विभाग की दो टीमों ने अचानक छापे मारे। आयकर छापे की खबर सुनकर अन्य कारोबारियों में भी हड़कंप सा मच गया। आयकर की दोनों टीमें देर रात तक मौके पर ही सेल, परचेस स्टॉक का रिकार्ड खंगालती रहीं। ठीक एक हफ्ते पहले भी आयकर टीमों ने वोडाफोन एयरटेल डीलर्स को निशाना बनाया था और उनपर भारी जुर्माना लगाया था।
जानकारी के मुताबिक यह कार्रवाई आयकर विभाग की चंडीगढ़ रेंज की एनफोर्समेंट टीम ने किया है। विभाग की 18 सदस्यीय दो टीमें चार गाड़ियों में करीब चार बजे डेराबस्सी लालडू पहुंची।
डेराबस्सी बाजार में करियाना दुकान विजय जनरल स्टोर और लालडू़ में लोक राम निभाऊ राम करियाना मर्चेंट पर छापा मारा गया। डेराबस्सी में टीम की अगुवाई डिप्टी कमिश्नर लवलीन कौर कर रही थीं। जबकि लालडू में आईटीओ दर्शन टीम की अगुवाई कर रहे थे। सुरक्षा कर्मी इसे आयकर रेड बता रहे थे जबकि टीम के एक अफसर ने इसे सर्वे अभियान का हिस्सा बताया। है। सूत्रों के अनुसार मामला नोटबंदी के 50 दिनों के दौरान बैंकों में नए-पुराने नोट की हुई लाखों रुपए की ट्रांजेक्शन से जुड़ा है। आयकर टीम इस बारे में सबडिवीजन के नामी कारोबारियों को नोटिस भेजकर इनका ब्यौरा भी मांग चुकी है। जवाब में मिले ब्यौरे से संतुष्ट होने पर टीम ने उक्त कार्रवाई को अंजाम दिया है। अब इन कारोबारियों के यहां तमाम रिकार्ड की जांच-पड़ताल की जा रही है। इसके लिए बिल, परचेज, खर्चे, बिल्डिंग प्लान्स आदि के दस्तावेज खंगाल कर पता लगाया जा रहा है कि कंपनी ने पूरा-पूरा इनकम टैक्स अदा किया भी है या नहीं।
डेराबस्सी में जनरल स्टोर लालडू में करियाना स्टोर पर पड़े छापा।
hin_Deva bho_Deva hin_Deva hin_Deva hin_Deva bho_Deva